สวัสดีค่ะ อยากสอบถามว่า เดือนที่แล้วมีอะไรกับแฟนช่วงวันที่ 18 -19 พอมาวันที่ 20 ประจำเดือนก็มาแล้วก็มีอะไรกับแฟนอีกครั้งพอมาเดือนนี้วันที่ 23 ธันวาคมแล้วประจำเดือนยังไม่มาเลยค่ะไม่ทราบว่าจะท้องไหมหรือควรซื้อที่ตรวจครรภ์มาตรวจไหม
สวัสดีค่ะ mookkkk,หากประจำเดือนได้มาในวันที่ 20 พ.ย. โดยมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 18-19 พ.ย.ค่ะอย่างไรก็ตาม หากหลังจากที่มีประจำเดือนมาแล้ว ได้มีเพศสัมพันธ์อีก ก็ย่อมมีโอกาสตั้งครรภ์ได้ ดังนั้น หากในเดือน ธ.ค.นี้ ประจำเดือนยังไม่มา แนะนำควรลองตรวจหาการตั้งครรภ์ดูค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักตัวขึ้นมาก เป็นต้น